stanford-oval/wikipedia huggingface dataset:
אייל שולמן
קריירת משחק

שולמן החל את דרכו בכדורסל במחלקת הנוער של הפועל גבעתיים. הוא לא זכה לשחק בנבחרות הצעירות של ישראל. בעונת 2004/5 שיחק לראשונה בקבוצת הבוגרים של המועדון בליגה הארצית. גבעתיים עלתה ליגה בתום העונה ושולמן המשיך לשחק בקבוצה בליגה הלאומית בעונת 2005/6. בעונת 2006/7 שיחק בהפועל לב השרון. לאחר שמיעט לשחק בגבעתיים ובלב השרון עבר שולמן למכבי שוהם בעונת 2007/8 שם שיחק בממוצע כ-18 דקות במשחק. מכבי שוהם ירדה ליגה בתום העונה ושולמן עבר לשחק בבית"ר בנימינה אשר במדיה רשם את עונתו הטובה ביותר מבחינת סטטיסטיקה אישית כאשר שיחק כ-35 דקות וקלע כ-16 נקודות בממוצע למשחק, אך שוב חווה ירידת ליגה כאשר בנימינה נשרה לליגה הארצית בתום העונה. בעונת 2009/10 שיחק שולמן במדי יקנעם/מגידו ונטל חלק בהעפלתה של הקבוצה לליגת העל, אך הקבוצה ויתרה על זכותה להשתתף בליגת העל מסיבות כלכליות. בקיץ 2010 חתם שולמן באליצור יבנה אך בזמן שהשתתף בליגת הקיץ, אפי ברינבוים, מאמן מכבי ראשון לציון, התרשם ממנו לטובה והחליט לצרפו לקבוצה. שולמן שוחרר מיבנה ולראשונה הוחתם בקבוצה בליגת העל.
בעונתו הראשונה בליגת העל, עונת 2010/2011, שיחק שולמן 16 דקות וקלע 3.6 נקודות בממוצע למשחק והעפיל עם הקבוצה לפיינל-פור של הליגה. בעונת 2011/12 הגיעה ראשון לציון שוב לפיינל פור, והעפילה לגמר גביע המדינה בכדורסל, אך מספר דקות המשחק להן זכה שולמן ירדו בצורה ניכרת (כ-6 דקות בממוצע למשחק). שולמן עבר לשחק בנתניה בעונת 2012/13 שם שיחק כ-25 דקות וקלע כ-7 נקודות בממוצע למשחק. בתום העונה נבחר שולמן לשחקן המשתפר של העונה. שולמן המשיך לשחק בנתניה בעונת 2013/14 וממוצעיו ירדו במעט לכ-22 דקות וכ-5 נקודות בממוצע למשחק. בעונה לאחר מכן שיחק שולמן בעירוני נהריה שם חווה את עונתו הטובה ביותר בליגת העל מבחינת סטטיסטיקה אישית כאשר שיחק כ-30 דקות, קלע כ-10 נקודות ומסר כ-5 אסיסיטים בממוצע למשחק (דורג במקום העשירי בליגה באסיסטים באותה עונה). בעונת 2015/16 שיחק שולמן בהפועל חולון שם עמדו ממוצעיו על כ-25 דקות וכ-8 נקודות בממוצע למשחק. לקראת עונת 2016/17 היה שולמן על סף חתימה באשדוד אך לבסוף חתם במכבי קרית-גת שם שיחק כ-28 דקות וקלע 8.5 נקודות בממוצע למשחק. קריית גת נשרה לליגה הלאומית בתום העונה. בתחילת עונת 2017/18 הצטרף שולמן בחוזה זמני להפועל תל אביב במדיה שיחק 9 משחקים בהם רשם כ-9 דקות ו-3 נקודות בממוצע למשחק. בדצמבר 2017 שוחרר שולמן מהפועל תל אביב והצטרף למכבי ראשון לציון שחיפשה לצרף גארד ישראלי שימלא את מקומו של ניצן חנוכי הפצוע. עד תום עונת 2017/18 שותף שולמן ב-17 משחקים במדי ראשון לציון בהם שיחק כ-8 דקות וקלע כ-2 נקודות בממוצע למשחק.
לקראת עונת 2018/19 חזר שולמן לליגה הלאומית כאשר חתם בהפועל רמת גן גבעתיים. בעונתו הראשונה בקבוצה שיחק שולמן כ-33 דקות, קלע כ-14 נקודות ומסר כ-5 אסיסטים בממוצע למשחק. באוגוסט 2019 שב שולמן לעירוני נהריה בליגת העל. שולמן העפיל עם נהריה לגמר גביע המדינה בכדורסל שם הפסידה להפועל ירושלים אך זכה לדקות משחק מועטות ולאחר סיום העונה הצטרף לעירוני רמת גן מהליגה הלאומית. שולמן קלע ברמת גן כ-9 נקודות בממוצע למשחק והעפיל עם הקבוצה לרבע גמר הפלייאוף. לקראת עונת 2021/22 הצטרף שולמן להפועל חבל מודיעין והגיע עמה לחצי גמר הפלייאוף. ביולי 2022 חתם באליצור שומרון מהליגה הלאומית.
הערות שוליים

1 2  אריה ליבנת, השפן החדש של מכבי ראשון לציון, באתר הארץ, 9 באפריל 2012
↑  סיכום עונת 2012-13 בכדורסל הישראלי, באתר מנהלת הליגה
↑  סטטיסטיקה אישית - עונת 2014/15, באתר מנהלת הליגה
↑  דובי פיק, ‏שולמן חתם במכבי קריית גת, אשדוד זועמת, באתר ONE‏, 4 באוגוסט 2016
↑  עמרי מנהיים, ‏אייל שולמן הצטרף למכבי ראשל"צ, באתר ערוץ הספורט, 15 בדצמבר 2017
↑  אייל שולמן, באתר איגוד הכדורסל (ארכיון)
↑  אייל שולמן חתם לעונה אחת בעירוני נהריה, באתר ‏מאקו‏, 19 באוגוסט 2019
↑  ‏אייל שולמן חתם בעירוני רמת גן, באתר ספורט1, 7 ביולי 2020
↑  יעקב מאיר, אייל שולמן יצטרף לעולה החדשה אליצור שומרון, באתר ישראל היום, ‏4 ביולי, 2022
און כלאיים

הפרד מצטיין בעמידותו והיה מבוקש כבהמת משא לאורך ההיסטוריה
במדע הגנטיקה, און כלאיים (בלטינית: Heterosis, הֵטֵרוֹזִיס; באנגלית: Hybrid vigor) הוא תופעה שבה בן-כלאיים בין אוכלוסיות, זנים, גזעים, תת-מינים או אף מינים שונים הוא בעל ביצועים טובים משל כל אחד מהוריו "טהורי הגזע", בתפקוד או בתכונה ביולוגית כלשהם.
און כלאיים הוא תכופות תוצאת הטרוזיגוטיות בין האללים מן האב ומן האם, אשר מקטינה את הסיכוי לפגמים גנטיים נסגנים (רצסיביים). הוא היפוכה של חולשה או פתולוגיה הנגרמת עקב הומוזיגוטיות יתר, למשל כתוצאה מנישואי קרובים בבני-אדם, או כתוצאה מברירה מלאכותית אינטנסיבית בעת השבחה של זני צמחים ובעלי-חיים לצורך חקלאות וביות. אך און כלאיים עשוי גם להיות תוצאה של תופעות גנטיות אחרות.
בסיס גנטי

באורגניזמים דיפלואידיים אשר מתרבים ברבייה זוויגית יש בכל תא סומטי שני סטים של כרומוזומים המכילים את המידע התורשתי, האחד מהורה אחד של האורגניזם (האם) והשני מן ההורה השני (האב). בכל אתר גנטי על פני הכרומוזום ניתן איפוא לרשת משני ההורים שני אללים זהים (הומוזיגוטיות) או שני אללים שונים (הטרוזיגוטיות). הביטוי הפנוטיפי של התכונה המקודדת באותו האתר הגנטי תלוי ביחסי דומיננטיות בין האללים – חלקם (למשל האלל לצבע עיניים חום בבני-אדם) עשויים להיות "שלטנים" (דומיננטיים) ולקבוע את התכונה ללא תלות באלל מן ההורה האחר, וחלקם (למשל האלל לצבע עיניים כחול בבני אדם) עשויים להיות "נסגנים" (רצסיביים) הקובעים את התכונה רק במצב ההומוזיגוטי, כאשר האללים שהגיעו משני ההורים זהים.
אללים שנוצרו על ידי מוטציות מזיקות, מהן הגורמות לפגמים גנטיים קלים או אף חמורים דוגמת אנמיה חרמשית, הם לעיתים קרובות אללים נסגנים נדירים, העלולים להינשא על ידי פרטים מסוימים באוכלוסייה ולעבור בתורשה לצאצאיהם ללא תופעות מזיקות כלשהן. רק כאשר האורגניזם יורש את האלל הפגום משני הוריו גם יחד הוא ניזוק. הסיכון לאירוע כזה גדול יותר ככל ששני ההורים דומים יותר במטען התורשתי שלהם, למשל משום שהמגוון הגנטי באוכלוסייה מצומצם, או כתוצאה מהכלאה בין הורים קרובים. מאותה סיבה, כאשר ההורים שונים מאוד גנטית זה מזה הסיכון להומוזיגוטיות של אללים נסגנים מזיקים קטן, והתוצאה יכולה להיות צאצא בריא וחזק יותר.
דוגמאות ושימושים

הפרד, תוצאת הכלאה בין שני מינים קרובים חמור הבית וסוס הבית, הוא כמעט תמיד עקר (כתוצאה מתופעה גנטית אחרת של שוני במספר הכרומוזומים), אך גם מצטיין בכוח ועמידות רבה, ומשום כך שימש במהלך ההיסטוריה כבהמת משא ועבודה מועדפת.
בגזעי כלבים, המגוון הגנטי בגזעים נדירים לעיתים מצומצם מאוד והכלאות קרובים נפוצות. כתוצאה מכך כלבים "מעורבים" עשויים להיות בריאים וחזקים יותר מהוריהם ה"גזעיים". מחקר באנגליה בשנת 2013 מצא כי תוחלת החיים של כלבים מעורבים ארוכה ב-1.2 שנים מתוחלת החיים של כלבים גזעיים.
זני מכלוא בחקלאות, בעיקר בצמחים, מפותחים בדרך-כלל על ידי השבחה באמצעות הכלאת קרובים וברירה מלאכותית של זנים "טהורי גזע" בעלי מגוון גנטי והטרוזיגוטיות נמוכים, שהיבול שלהם עשוי להיות גבוה מאוד אך בדרך-כלל הם פגיעים למחלות. בשלב האחרון של ההשבחה מוכלאים זנים שונים מאוד זה מזה ליצירת זן מכלוא המצטיין בדרך-כלל באון כלאיים, ביצועים וחסינות גבוהים משל הוריו. שיטה זו ננקטה במהפכה הירוקה, למשל ליצירת זני מכלוא של אורז על ידי האגרונום הסיני יואן לונגפינג. זני מכלוא חקלאיים עם און כלאיים פותחו גם בתירס, דורה, סלק סוכר, בצל הגינה, תרד, חמנית, וברוקולי.
בבני-אדם הועלתה השערה שאון כלאיים כתוצאה מנישואים בין מהגרים מרחבי העולם היה בין הגורמים לאפקט פלין – העלייה במנת המשכל הממוצעת של האוכלוסייה במאה ה-20. ואולם מגלה האפקט ג'יימס פלין חישב שאפילו אם און כלאיים אכן השפיע על מנת המשכל, תרומתו לכלל האפקט הנצפה הייתה קטנה מאוד.
און כלאיים בצמחים: בן כלאיים של מרווה (משמאל למעלה, עם פרחים סגולים) צומח טוב יותר משני מיני מרווה (בארגזים הסמוכים) ששימשו כהוריו.
אזיקים מנופצים

אזיקים מנופצים (ברומנית: Zdrobite cătușe) היה ההמנון הלאומי של הרפובליקה העממית הרומנית בין השנים 1948 - 1953. המנון זה נכנס לתוקף ב-4 בינואר 1948, ימים ספורים לאחר סילוק המלך והיה להמנון הראשון של רומניה כרפובליקה. המנון זה החליף את ההמנון המלכותי הרומני וב-1953 הוחלף על ידי ההמנון אנו מהללים אותך, רומניה!
ההמנון הולחן על ידי מאתיי סוקור ואת המילים חיבר אאורל באראנגה.
תוכן ההמנון בעברית

אזיקים מנופצים נשארים מאחור

בחזית תמיד נמצא העובד

דרך מאבקים וקורבנות עולים מדרגה

אדון לגורל הוא העם



תחיה, תחיה הרפובליקה שלנו

במצעד מציף זרם של

פועלים ואיכרים, מלומדים וחיילים

בונים את רומניה של הרפובליקה החדשה.



הצידה מחסום ישן ורקוב

זו שעת ההתמקדות הקדושה

האחדות והשלום והעבודה הן דגלן

עבור הרפובליקה העממית החדשה



אל מטרת הניצחון הגדול שלנו אנו חותרים

זו שעת הניצחון העתידי

אנו נשבעים לרפובליקה העממית החדשה

אמונה בעבודה ובמאבק.
איתי בלומנטל

| --- | --- |
אין תמונה חופשית
 מדינה:  ישראל ישראל
 השכלה:  המכללה למינהל 
 תקופת הפעילות:  מ-2013 
 מעסיק:  ynet, כאן חדשות
 תחום סיקור:  תל אביב, תעופה, צבא וביטחון כאן
 קישורים חיצוניים
 טוויטר:  ItayBlumental
 
איתי בלומנטל הוא עיתונאי ישראלי. משמש ככתב הצבאי הראשי של כאן חדשות, חטיבת החדשות של תאגיד השידור הישראלי.
ביוגרפיה

איתי בלומנטל נולד בתל אביב, שירת בקבע כקצין שריון לוחם בחטיבה 7, בדרגת רב-סרן.
לאחר שחרורו, שירת מספר שנים כלוחם ב-שירות הביטחון הכללי (שב״כ).
בוגר לימודי תואר ראשון בתקשורת וניהול במכללה למינהל. במהלך לימודיו שימש ככתב המוניציפלי של ידיעות תל אביב.
ב-2013 החל לכתוב באתר ynet, ככתב אזור תל אביב והמרכז. בהמשך שימש ככתב התעופה הרשמי של האתר.
ב-2021 הצטרף לחטיבת החדשות של תאגיד השידור והחל לפעול ככתב הצבאי של כאן חדשות.
ב-2023 במלחמת ״חרבות ברזל״ נכנס לתוך רצועת עזה עם כוחות מיוחדים ויחידת שלדג והביא דיווחים שסוקרו מהשטח, ביניהם מבית החולים שיפא - בו הוקמו על ידי ארגון הטרור חמאס מנהרות לחימה ברצועת עזה מתוך שטח אזרחי. הביא דיווחים מהגזרות השונות וראיונות עם בכירים בצה"ל ובמערכת הביטחון הישראלית .
ב-2024, תאגיד השידור הישראלי הכריז על איתי בלומנטל כאחד מארבעת אנשי התקשורת המובילים בישראל, הזוכים בפרס "הצטיינות עיתונאית" על שם אילן רועה: "הוועדה קבעה כי נשות ואנשי הדסק הצבאי הראו מקצועיות עיתונאית ואומץ לב בדיווחים משטחי הלחימה, וכן מזירות הקרב בתוך רצועת עזה - לעיתים תחת אש חיה, וממנהרות חמאס ברצועה. הם הצטיינו גם בפרסומים בלעדיים בתחום הצבאי, שהשפיעו משמעותית על סדר היום. כל אחד מהזוכים סיקר את הכוחות הלוחמים מתוך הקרבות בעזה לפחות ארבע פעמים, לעיתים תחת אש."
אורוגוואי במלחמת העולם השנייה

| --- | --- |

 צד בעימות:  חלק מבעלות הברית
 תאריך כניסה לעימות:  23 בפברואר 1945
 תאריך סיום העימות:  2 בספטמבר 1945
 ראש המדינה:  1 בספטמבר 1939–1 במרץ 1943: אלפרדו בלדומיר  מ-1 במרץ 1943: חואן חוזה דה אמזגה
 נתוני המדינה
 אוכלוסייה:  1,953,000(נכון ל-1939)
 
אורוגוואי נשארה נייטרלית לאורך רוב מלחמת העולם השנייה, ומדיניות הממשלה בראשות הנשיא אלפרדו בלדומיר הייתה לתמוך בבעלות הברית תוך שמירה על נייטרליות. מדיניות זו הושפעה במידה רבה מבריטניה, שהשגריר שלה, סר יוג'ין מילינגטון דרייק פעל במדינה בין 1931 ל-1941. בינואר 1942 אורוגוואי ניתקה את היחסים הדיפלומטיים שלה עם גרמניה הנאצית.
גם לאחר החלפת הנשיא אלפרדו בלדומיר בנשיא חואן חוזה דה אמזגה מאותה המפלגה, שמרה אורוגוואי על הנייטרליות. בפברואר 1945, חודשים ספורים לפני סיום המלחמה, אורוגוואי חתמה על הכרזת האומות המאוחדות והכריזה מלחמה על גרמניה ויפן.
תוכניות גרמנית לכיבוש אורוגוואי

לפני פרוץ המלחמה, ממשלת גרמניה תכננה בחשאי לערוך הפיכה באורוגוואי ולפלוש אליה כדי להפוך אותה למושבה גרמנית. התוכנית שאורגנה בתמיכת נאצים מקומיים בהובלת אדם בשם ארנולד פירמן לא יצאה לפועל וההנהגה של הקושרים נעצרה.
מדיניות ממשלת אורוגוואי

המאמץ המלחמתי גרם לעלייה בביקוש למשאבים של אורוגוואי, ביניהם בשר, צמר ועורות. העלייה במכירות הביאה לשגשוג באורוגוואי והאיצה את ההתאוששות שלה מהשפל הגדול. ממשלת אורוגוואי אימצה מדיניות פרו-בריטית, אולם במקביל התעקשה לשמור על נייטרליות צבאית. לדוגמה, נשיא אורוגוואי, אלפרדו בלדומיר, הטיל וטו על ההצעות להלאים מפעלים בבעלות זרה, בעיקר בריטית, וכן דאג לייעד חלק מהייצור לבריטניה.
אדמירל גרף שפה

ב-13 בדצמבר 1939 החל קרב נהר לה פלטה בין אוניית המערכה זוטא אדמירל גרף שפה לשלוש סיירות סיירות בריטיות. בקרב נפגעה קשות האונייה הגרמנית, ומפקדה הנס לנגסדורף החליט להיכנס לנמל מונטווידאו כדי לבצע תיקונים. הגרמנים ביקשו לשהות בנמל שבועיים, ובריטניה הפעילה לחץ נגדי להוצאת האונייה הגרמנית מהנמל במהירות האפשרית. במקביל, נקברו במונטווידאו 36 ההרוגים הגרמנים.
הבריטים ביצעו מספר תחבולות מודיעיניות כדי להציג מצג שווא שכוח ימי עדיף מחכה לאונייה הגרמנית מחוץ לנמל, וכן תזמנו את יציאת הספינות הבריטיות מהנמל מדי 24 שעות, משום שהחוק הבינלאומי קובע שלאוניית מלחמה אסור לצאת מנמל ב-24 השעות שאחרי יציאת ספינת סוחר של הצי היריב.
לבסוף, ב-17 בדצמבר הורו הרשויות באורוגוואי לאדמירל גרף שפה לצאת מהנמל. בפני הנס לנגסדורף עמדו שלוש אופציות: להילחם עד מוות, לנסות להגיע לבואנוס איירס הסמוכה, שם היה יכול לבצע תיקון ארוך יותר, או להטביע את הספינה ולהציל את הצוות, כאשר אפשרות זו, על פי עדויות, לא הייתה בהסכמתו של היטלר.
האונייה יצאה מהנמל ולאחר פינוי הצוות לבואנוס איירס, היא הוטבעה בהטבעה עצמית. יומיים לאחר מכן, אחרי שהבין שנפל קורבן לתחבולה בריטית, התאבד לנגסדורף.
ביוני 1940 איימה גרמניה לנתק את היחסים הדיפלומטיים עם אורוגוואי, אחרי שהאחרונה נתנה לאוניית מלחמה בריטית לשהות בנמל לצורך תיקונים אחרי שהותקפה על ידי הגרמנים. על פי הדיווחים, היא תוקנה באמצעות לוח פלדה שפורק מהאדמירל גרף שפה.
הכרזת מלחמה

ב-25 בינואר 1942 אורוגוואי ניתקה את היחסים הדיפלומטיים עם גרמניה הנאצית, אחת מתוך 21 מדינות דרום ומרכז אמריקאיות שעשו כן (למעט ארגנטינה).
ב-1945, אורוגוואי חתמה על הכרזת האומות המאוחדות וב-23 בפברואר 1945 הכריזה מלחמה על גרמניה ויפן.
אחרי המלחמה

אורוגוואי הצליחה להגיע לשיא פריחתה הכלכלית תודות למלחמת העולם השנייה ולמלחמת קוריאה, בהן היה ביקוש למוצרים שמכרה, ובשנים אלה החזיקה בהכנסה לנפש הגבוהה באמריקה הלטינית. ב-1949, כדי לכסות את החוב הבריטי לאורוגוואי על מכירות הבשר במלחמה, הולאמו חברות רכבות ומים בבעלות בריטית.
הערות שוליים

↑  Population Statistics (ארכיון)
↑  Janus: The Papers of Sir Eugen Millington-Drake, web.archive.org, ‏2016-03-08
↑  Diario EL PAIS - Montevideo - Uruguay, El Pais Digital, ‏2013-06-15
↑  Uruguay - The struggle for national identity | Britannica, www.britannica.com (באנגלית)
↑  White, John W. (20 ביוני 1940). "Minister Ready to Ask for His Passports if Any Local Nazi Leaders Are Deported". New York Times. נבדק ב-22 במאי 2009. Germany has now begun to exert tremendous political and economic pressure on the Uruguayan Government to halt what Berlin calls an unfriendly anti-German campaign here. The Reich has threatened to break off diplomatic relations if any Nazi leaders are deported. {{cite news}}:  (עזרה)
↑  White, John W. (10 בדצמבר 1940). "Nazis Protest Aid to Raider's Victim. Object in Uruguay to Giving Carnarvon Castle 72 Hours to Mend Battle Scars". New York Times. נבדק ב-22 במאי 2009. The German Government, through its Minister in Montevideo, Otto Langmann, made a formal diplomatic protest this afternoon against... {{cite news}}:  (עזרה)
↑  "Search For Raider". New York Times. 9 בדצמבר 1940. נבדק ב-22 במאי 2009. The British auxiliary cruiser Carnarvon Castle, hit twenty-two times in a battle with a German sea raider, was being repaired tonight with steel plates reportedly taken from the scuttled German pocket battleship Admiral Graf Spee. {{cite news}}:  (עזרה)
↑  Times, Bertram D. Hulenspecial Cable To the New York (1942-01-22). "ARGENTINA AGREES; Actual Rupture Is Left to Congress of Each Signatory Nation BORDER PACT IS DUE Acceptance of Formula by Ecuador and Peru s Expected Today AMERICAN NATIONS TO BREAK WITH AXIS". The New York Times (באנגלית אמריקאית). ISSN 0362-4331. נבדק ב-2023-04-14.
↑  UN Yearbook, www.unmultimedia.org
| מלחמת העולם השנייה לפי מדינה |
| --- | --- | --- |
| אירופה | איטליה • איסלנד • אירלנד • אלבניה • אסטוניה • בולגריה • בלגיה • ברית המועצות (אוקראינה • אזרבייג'ן • בלארוס) • גרמניה הנאצית • דנמרק • הוותיקן • הולנד • הונגריה • הממלכה המאוחדת • איי התעלה • גיברלטר • וויילס • יוגוסלביה • יוון • לוקסמבורג • ליטא • ליכטנשטיין • נורווגיה • סלובניה • ספרד • פולין • פורטוגל • פינלנד • צ'כוסלובקיה (סלובקיה) • צרפת • רומניה • שוודיה • שווייץ |  |
| אסיה | איראן • בורמה • הודו • הודו–סין (קמבודיה) • הונג קונג • הפיליפינים • היישוב היהודי • טובה • טורקיה •  טיבט • יפן • מונגוליה • מלאיה • נפאל • סין (מנצ'וריה) • סינגפור • מדינה • ציילון • תאילנד |  |
| צפון אמריקה | אל סלוודור • ארצות הברית • גרינלנד • ניופאונדלנד • פנמה • קובה •  קנדה |  |
| דרום אמריקה | אורוגוואי • אמריקה הלטינית • ארגנטינה • ברזיל • גויאנה הבריטית • ונצואלה • סורינאם • קולומביה |  |
| אפריקה | אפריקה המערבית הצרפתית • אתיופיה • גמביה • דרום אפריקה • חוף השנהב • ליבריה • מדגסקר • מצרים • ניאסלנד • סומלילנד הבריטית • סומלילנד הצרפתית • סיירה לאון • צפון אפריקה (מרוקו • תוניסיה) • קונגו הבלגית • קניה • רודזיה הדרומית |  |
| אוקיאניה | אוסטרליה • איי גילברט • איי האוקיינוס השקט • איי שלמה • נאורו • ניו זילנד |  |
| אחר | אנטארקטיקה |  |
אונן (דמות מקראית)

אוֹנָן הוא דמות מקראית, בנו השני של יהודה ובת־שוּעַ, ובעלה השני של תמר, שנישא לה בהתאם לנוהג הייבום לאחר מותו של אחיו הבכור ער. חטאו של אונן, שסירב להפרות את תמר, הוא המקור לאיסור על אוננות ביהדות.
חטאו של אונן

וַיְהִי עֵר בְּכוֹר יְהוּדָה--רַע בְּעֵינֵי ה'; וַיְמִתֵהוּ ה'. וַיֹּאמֶר יְהוּדָה לְאוֹנָן, בֹּא אֶל-אֵשֶׁת אָחִיךָ וְיַבֵּם אֹתָהּ; וְהָקֵם זֶרַע לְאָחִיךָ. וַיֵּדַע אוֹנָן כִּי לֹּא לוֹ יִהְיֶה הַזָּרַע; וְהָיָה אִם-בָּא אֶל-אֵשֶׁת אָחִיו, וְשִׁחֵת אַרְצָה לְבִלְתִּי נְתָן-זֶרַע לְאָחִיו. וַיֵּרַע בְּעֵינֵי ה' אֲשֶׁר עָשָׂה; וַיָּמֶת גַּם-אֹתוֹ.
אונן סירב להפרות את תמר ושפך את זרעו ארצה (אף שמדובר במשגל נסוג, מכאן צמח הביטוי "אוננות" בעברית ובשפות אחרות) – היות שעל פי מהות הייבום, הילד שהיה אמור להיוולד מזיווגם לא יישא את שמו אלא את שם אחיו הבכור עֵר ולכן גם יהיה היורש החוקי של האב יהודה. על פי המסופר, הדבר לא מצא חן בעיני אלוהים, ועל כן נענש אונן בידי שמים במוות: ”וַיֵּרַע בְּעֵינֵי ה', אֲשֶׁר עָשָׂה; וַיָּמֶת, גַּם-אֹתוֹ” (פרק ל"ח, פסוק י'). לדעת פרשנים אחדים, ציון המילה רומז כי גם אחיו ער חטא בהוצאת זרעו לבטלה.
בספר דברי הימים א', פרק ב', פסוקים ג'–ד' מסופר על מותו של ער אחיו. בעל ספר דברי הימים אינו מזכיר את סיפור הייבום.
לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק י"ב עקב מותו אביו היה אונן (הלכה), וזהו מקור שמו.
ראו גם

רשימות היחש של יהודה
הערות שוליים

↑  שכל טוב בראשית מ"ו י"ב, באתר על התורה
| --- | --- |
בקרת זהויות :  NLI: 987007499240605171
און רגוניס

| --- | --- |
 לידה:  ראשון לציון ישראל ישראל
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד הבקו"ם  מפקד מחלקת הפרט באכ"א  סגן ראש אגף כוח האדם
 פעולות ומבצעים
   מלחמת יום הכיפורים  מבצע ליטני   מבצע שלום הגליל   האינתיפאדה הראשונה    המערכה ברצועת הביטחון
 
און יהודה רגוניס (נולד ב-1953) הוא איש צבא ישראלי בדימוס, בדרגת תת-אלוף אשר כיהן כסגן ראש אגף כוח האדם.
שירותו הצבאי

און רגוניס נולד וגדל בראשון לציון. בשנת 1971 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם והשתתף באימונים ופעילות מבצעית במסגרת הגדוד והחטיבה, וכן עבר קורס מ"כים חי"ר. במלחמת יום הכיפורים לחם, תחת פיקודו של דורון רובין, בקרב ואדי מבעוק. לאחר המלחמה השלים רגוניס קורס קצינים ושימש בתפקידים שונים במערך השלישות ובהם קצין השלישות של חטיבת הצנחנים. הוא השתלם במכללה לביטחון לאומי ושימש כמפקד הבקו"ם, כמפקד מחלקת הפרט באכ"א בדרגת אל"ם וכסגן ראש אגף כוח האדם בדרגת תא"ל.
לאחר שחרורו שימש רגוניס סמנכ"ל משאבי אנוש בקבוצת מי עדן. בהמשך שימש כחבר הנהלת הוועד האולימפי בישראל וכיושב ראש התאחדות הלאומית לספורט הרכיבה על סוסים.
לרגוניס תואר שני במדעי המדינה מאוניברסיטת חיפה. הוא נשוי לנועה, אב לארבעה ומתגורר בכוכב יאיר.
אחיו הצעיר אייל רגוניס, שימש כקמ"ן סיירת מטכ"ל והיה אחראי לתכנון מבצע הצגת תכלית.
הערות שוליים

↑  אמיר תיבון, ‏אדריכל החיסול, באתר ‏מאקו‏, 22 במאי 2013
↑  אדר וייסליב, חוזרים לגדוד, במחנה, ‏ 25.09.2012, כפי שהועלה באתר פרש.
↑  שמעון איפרגן, ‏אחרי 39 שנה: קצין הצנחנים התאחד עם הקסדה שהצילה את חייו, באתר ‏מאקו‏, 6 באוקטובר 2013.
↑  נחום ברנע, ימי נתניהו, טורים פוליטיים, הוצאת זמורה ביתן, 1999, עמודים 315-316.
↑  זזים, באתר גלובס, 6 במאי 2001.
↑  nrg מעריב, און רגוניס מונה להתאחדות הספורט לרכיבה על סוסים, באתר nrg‏, 21 באוקטובר 2008.
↑  ליעד גרינבוים, הפולסא דנורא שלאחריה מת אייל רגוניס לא מפחידה את משפחתו, באתר nrg‏, 12 במאי 2010.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "און רגוניס".
אונדו (מדינה)

| --- | --- |
דגל מדינת אונדו
גשר אונדו
גשר אונדו
 כינוי:  Sunshine State
 מדינה:  ניגריה ניגריה
 מושל:  רותימי אקרדולו
 רשות מחוקקת:  Ondo State House of Assembly 
 בירת המדינה:  אקורה
 העיר הגדולה:  אונדו
 שפה רשמית:  אנגלית, ירובה
 תאריך ייסוד:  3 בפברואר 1976
 שטח:  14,788.723 קמ"ר
  ‑ הנקודה הגבוהה:  1,000 מטרים
  ‑ הנקודה הנמוכה:  0 מטרים
 דת:  הרוב קתולים,  מיעוט מוסלמים ובעלי אמונות ומסורות פולחן שבטיות מקומיות.
 אוכלוסייה:  ‏
  ‑ במדינה:  5,267,322 (2021)
 קואורדינטות:  7°15′27″N 5°12′08″E﻿ / ﻿7.257411927623013°N 5.202140010876172°E﻿ / 7.257411927623013; 5.202140010876172 עיר הבירה אקורה
 אזור זמן:  UTC +1
 https://ondostate.gov.ng/
  מפת מיקום  מפה מפורטת   (למפת ניגריה מוגדלת) אבוג'ה לאגוס קנו איבדאן קדונה פורט הרקורט מיידוגורי בנין ניז'ר צ'אד קמרון מפרץ גינאהאקורה(למפת ניגריה רגילה) אבוג'ה לאגוס קנו איבדאן קדונה פורט הרקורט מיידוגורי בנין ניז'ר צ'אד קמרון מפרץ גינאהאקורה  he tabBackground:;tabBorder:#aaa;defaultTab:0;
 
מדינת אונדו מסומנת באדום בין יתר 36 המדינות בניגריה
18 הנפות של מדינת אונדו, ניגריה
מדינת אונדו (באנגלית: Ondo State) היא מדינה פדרלית בדרום מערב ניגריה שנוסדה ב-3 בפברואר 1976. מדינת אונדו גובלת במדינת אקיטי (אנ') מצפון, מדינת קוגי (אנ') בצפון-מזרח, מדינת אדו (אנ') במזרח, מדינת דלתא בדרום-מזרח, מדינת אוגון בדרום-מערב, מדינת אוסון בצפון-מערב, והאוקיינוס האטלנטי בדרום. בירת המדינה היא העיר אקורה (אנ'), הבירה לשעבר של ממלכת אקורה העתיקה. מדינת אונדו כוללת יער גשם ויער מנגרובים של עצי מנגרוב הביצות (אנ') ליד מפרץ בנין.
מדינת אונדו, המכונה "מדינת השמש הזורחת – Sunshine State", היא המדינה ה-19 המאוכלסת ביותר בניגריה מתוך 36 המדינות הפדרליות המרכיבות את ניגריה. היא המדינה ה-25 בגודל השטח שלה. המדינה מאוכלסת בעיקר בבני היורובה, שפת היורובה היא השפה העיקרית במדינה. תעשיית הנפט היא התעשייה העיקרית בכלכלת המדינה, כאשר ייצור קקאו, כריית אספלט ופעילויות המנצלות את קו החוף הארוך של המדינה משמשים גם כגורמים כלכליים מרכזיים. הרי עידאנר (אנ') – Idanre inselberg, מהווים את הנקודה הגאוגרפית הגבוהה ביותר בדרום מערב ניגריה. הנקודה הגבוהה ביותר בשרשרת ההרים עולה על 1,000 מטרים.
ממשל וחברה

מדינת אונדו היא דמוקרטיה חוקתית ברפובליקה הפדרלית של ניגריה, עם רשות מבצעת, מחוקקת ומערכת משפט עצמאית.
מדינת אונדו כוללת שמונה עשר נפות. העיקריות שבהן הן אקוקו, אקורה, אוקיטיפופה, אונדו, אילאג'ה, אידאנרה ואוו. רוב אזרחי המדינה מתגוררים במרכזים העירוניים. האוניברסיטאות הממשלתיות הבולטות במדינת אונדו הן האוניברסיטה הפדרלית לטכנולוגיה אקורה, אוניברסיטת אונדו סטייט למדע וטכנולוגיה, האוניברסיטה למדעי הרפואה, אונדו.
מושל המדינה

רותימי אקרדולו (אנ') הוא המושל הנוכחי של מדינת אונדו נכון ל-2022. חבר מפלגת All Progressives Congress (APC). הוא הושבע ב-24 בפברואר 2017 כיורשו של Olusegun Mimiko. סגן המושל של מדינת אונדו הוא Lucky Aiyedatiwa.
קבוצות אתניות

ההרכב האתני של מדינת אונדו מורכב בעיקר מתת-הקבוצות של בני יורובה המאכלסים את אזורי החוף. עיקר תושבי מדינת אונדו דוברים ניבים שונים של שפת יורובה הדומה לניב איפה – Ife. רוב האוכלוסייה הם נוצרים, בעוד היתר הם מוסלמים ובעלי מסורות פולחן שבטיות מקומיות.
שפות

השפות והניבים המדוברים במדינת אונדו בחלוקה לפי נפות:
| הנפות | שפות/ניבים |
| --- | --- |
אקוקו צפון מזרח: Ikare-Akoko; אקפס; אריגידי; אמאי-יולהה-אורה; אייר
אקוקו צפון מערב: Àhàn; אקפס; אריגידי; אייר; Irun-Akoko (Oke Oro – Akoko); Ese-Afin.
אקוקו דרום מערב: אימאי-איולהה-אורה
Ese-Odo: איזון, אפוי
אילאג'ה
Okitipupa: איקל, אדו
אירל: אדו, איקלה
אונדו
אקורה
עידן
אודיבו: איקל, אונדו
אוזה: אדו; אימאי-איולהה-אורה
אחרים: אוקפמהרי
דמוגרפיה

| נפות | זכר | נקבה | סך הכל |
| --- | --- | --- | --- |
| אקוקו צפון מערב | 108,057 | 105,735 | 213,792 |
| אקוקו צפון מזרח | 93,060 | 82,349 | 175,409 |
| אקוקו דרום מזרח | 41,995 | 40,431 | 82,426 |
| אקוקו דרום מערב | 123,979 | 105,507 | 229,486 |
| אוזה | 73,395 | 71,506 | 144,901 |
| אוו | 110,429 | 108,457 | 218,886 |
| אקור צפון | 66,878 | 64,709 | 131,587 |
| אקור דרום | 175,495 | 177,716 | 353,211 |
| איפדור | 92,014 | 84,313 | 176,327 |
| איל אולוג'י | 87,505 | 85,365 | 172,870 |
| אונדו ווסט | 139,400 | 144,272 | 283,672 |
| אונדו מזרח | 38,032 | 36,726 | 74,758 |
| עידן | 66,996 | 62,028 | 129,024 |
| אודיבו | 114,814 | 115,537 | 230,351 |
| Okitipupa | 120,626 | 112,939 | 233,565 |
| אירל | 75,636 | 69,530 | 145,166 |
| זה אודו | 78,100 | 76,878 | 154,978 |
| אילאג'ה | 154,852 | 135,763 | 290,615 |
| סך הכל | 1,761,263 | 1,679,761 | 3,441,024 |
מוסדות אקדמאים

אוניברסיטת Adekunle Ajasin, Akungba Akoko
אוניברסיטת הישגים, אוו
Adeyemi College of Education
אוניברסיטת אליזדה, אילרה-מוקין
המכללה הפדרלית לחקלאות, אקורה
פוליטכני פדרלי, איל אולוג'י
האוניברסיטה הפדרלית לטכנולוגיה אקורה
האוניברסיטה הפתוחה הלאומית של ניגריה, אקורה
אונדו סטייט אוניברסיטת מדע וטכנולוגיה, אוקיטיפופה
רופוס גיווה פוליטכני, אוו
האוניברסיטה למדעי הרפואה, אונדו
אוניברסיטת ווסלי למדע וטכנולוגיה
תקשורת

Adaba 88.9FM
ALALAYE 96.5FM
Breeze 91.9FM
Crest 87.7 FM
Eki Radio 100.9 FM
EMPIRE 104.5 FM
רדיו FUTA
עיתון התקווה
INSIDE FUTA
KAFTAN TV
Kàkàkí Òndó FM
רשות הטלוויזיה הניגרית (NTA)
Orange 94.5FM
OSRC Television
חיובי 102.5FM
רמדל טלוויזיה
RUGIPO 103.3 FM
Suncity Radio 101.1FM